Tiltale for dokumentfalsk i forbindelse med ombytning af kørekort, jf. straffelovens § 171. Påstand om konfiskation.
Ret: Retten i Glostrup (1. instans)
Faggruppe: Straffesag — Almindelig domsmandssag
Sagsemner: Betalingsmidler, dokumenter og bevismaterialer;

/

Retten i Glostrup

Udskrift af dombogen

D O M

afsagt den 5. januar 2011

Rettens nr. 15-3447/2010
Politiets nr. 0700-70811-00009-10

Anklagemyndigheden
mod
Tiltalte
CPR nr. (Født 1986)

Der har medvirket domsmænd ved behandlingen af denne sag.

Anklageskrift er modtaget den 28. april 2010.

Tiltalte er tiltalt for dokumentfalsk  ved overtrædelse af straffelovens § 171,
ved den 24. november 2009 hos Kørekortkontoret beliggende Byga-den 2 i
Taastrup, med henblik på ombytning til et dansk kørekort, at have gjort brug
af et iransk kørekort, som tiltalte havde forfalsket idet han havde isat sit eget
foto.

Påstande

Anklagemyndigheden har nedlagt påstand om straf.

Anklagemyndigheden har tillige påstået konfiskation af et iransk kørekort
hos tiltalte, jf. straffelovens § 75, stk. 2.

Tiltalte har nægtet sig skyldig.

Sagens oplysninger

Der blev afgivet forklaring af tiltalte og vidneforklaring af kriminaltekniker
Vidne, der var gjort bekendt med vidnepligten og vidneansvaret.

Forklaringerne blev lydoptaget og gengives ikke i dommen.

Der er under sagen fremlagt, at kriminalteknisk reklæring af 19. november
2009 fra Kriminalteknisk Center Dokumentsektionen.

Kriminalforsorgen i undersøgelse af 7. juli 2010 har konkluderet, at
verseren-de sag kan afgøres med en hel eller delvis betinget dom med vilkår
om sam-fundstjeneste. Der anbefales at der knyttes vilkår om tilsyn af
Kriminalforsor-

Std 75284



/

side 2

gen i prøvetiden.

Tiltalte har om sine personlige forhold forklaret, at han er i gang med
frisøruddannelsen. Han går på skole på Amager. 2 dage om ugen arbejder
han. Han bor hos en bekendt. Han kan erklære sig villig til at udføre sam-
fundstjeneste.

Rettens begrundelse og afgørelse

Tiltalte har forklaret, at han iranske kørekort var slidt og han forsøgte at få
udstedt et nyt af de Iranske myndigheden. Hen blev henvist til at få kørekor-
tet repareret ved en anden myndighed. Han fik ved denne myndighed køre-
kortet lamineret. Han så lamineringen og billedet i kørekortet er ikke blevet
udskiftet på noget tidspunkt. Han har haft kørekortet på sig hele tiden. Han
kan bekræftet, at han forsøgte, at få sit iranske kørekort ombyttet til et dansk
kørekort, da han tilbud om arbejde, hvortil han skulle bruge kørekortet som i
dentifikationsdokument. Vidnet, kriminaltekniker Vidne har forklaret, at det
undersøgte kørekort er ægte, men at han er sikker på at der er foreta-get
billedudskiftning. Det kan man bl. andet se ved, at der var skåret i langs med
billedkanten, og at billedrammen havde forrykket sig og at billedrammen
ikke var tilstede på bagsiden af det indsatte billede.

Vidnes forklaring, støttes af fotomateriale i den kiminaltekniske erklæ-ring.

På denne baggrund har retten lagt til grund, at der blevet manipuleret med
det iranske pas med  billedudskiftning. Tiltalte findes herefter skyldig i over-
enstemmelse med tiltalen.

Straffen fastsættes til fængsel i 40 dage, jf. straffelovens § 172, stk.1, jf. §
171, stk.1.

Straffen skal ikke fuldbyrdes, hvis tiltalte overholder de betingelser, som er
angivet nedenfor, jf. straffelovens § 62 og § 63, jf. § 56, stk. 2. Tiltalte skal
herunder udføre samfundstjeneste i 60 timer.

Retten har ved straffastsættelsen lagt vægt på karakteren af forholdet, men
finder det ikke nødvendigt at gøre straffen ubetinget, når der tages udgangs-
punkt i tiltaltes personlige forhold, og det forhold at tiltalte ikke tidligere er
straffet.

Retten tager påstanden om konfiskation til følge, jf. straffelovens § 75, stk.
2.

Thi kendes for ret:

Tiltalte skal straffes med fængsel i 40 dage.



/

side 3

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig
dom.

2. Tiltalte skal inden for en længstetid på 9 måneder fra endelig dom udfø-re
ulønnet samfundstjeneste i 60 timer.

3. Tiltalte skal være under tilsyn af Kriminalforsorgen i prøvetiden. Prøve-
tiden ophører dog ved længstetidens udløb.

Hos tiltalte konfiskeres et forfalsket iransk kørekort.

Tiltalte skal betale sagens omkostninger.

Dommer



/